
ДО
ОБЩИНСКИ СЪВЕТ
ПОМОРИЕ

ДОКЛАДНА ЗАПИСКА
от
Иван Алексиев
Кмет на Община Поморие


Относно:  Именуване на обновения спортен обект (хандбално игрище и тенис корт) в района на „Руски паметник“, гр. Поморие, на името на изтъкнатия национален треньор и почетен гражданин Щерион Неделчев Василев – Щерцата.



	УВАЖАЕМИ ГОСПОДИН АДАМОВ,
	УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


С настоящата докладна записка  отправям към Вас предложение за вземане на решение за именуване на обновената спортна площадка (хандбално игрище и тенис корт) при „Руски паметник“ в гр. Поморие с името на основоположника на хандбала в гр. Поморие г-н Щерион Василев.

Щерион Неделчев Василев е едно от най-авторитетните имена в историята на българския хандбал и емблематична фигура за нашия град, оставили незаличима следа в сърцата на поколения съграждани.
За своята всеотдайност и изключителен принос към спортната слава на града ни, той е удостоен с най-високото местно звание – „Почетен гражданин на Поморие“.
В периода от 1992 г. до 2010 г. той заема престижния пост треньор на националния отбор на България за девойки. Под негово ръководство са подготвени десетки състезателки за представителните отбори на страната ни.
Признат за един от най-добрите специалисти в страната, той класира множество отбори от подрастващи в челните позиции на националните първенства. През неговата школа са преминали поколения поморийски деца, които той научи на висок спортен дух и дисциплина.
През 1998 г. е награден от Българската федерация по хандбал за цялостен принос в областта на спорта в България. За огромните си заслуги е награждаван и с Медал за особени заслуги – I степен в градовете Бургас, Велико Търново и Хасково.
Именуването на изцяло обновеното игрище на негово име е акт на заслужена признателност от страна на Община Поморие и ще служи като вдъхновение за младите таланти, които ще спортуват на тази площадка.



Предлагам на обекта да бъде монтирана подходяща паметна табела, която да отразява взетото решение и признателност към спортните заслуги на Щерион Василев. 

С оглед на гореизложеното, Ви предлагам да приемете следното


РЕШЕНИЕ:

1. На основание чл. 21, ал. 1, т. 18 и ал. 2 от ЗМСМА, Общински съвет – Поморие удостоява с името „Щерион Василев – Щерцата“ обновения спортен обект (хандбално игрище и тенис корт), намиращ се в района на „Руски паметник“, гр. Поморие и одобрява предложения проект на паметнатна плоча

2. На основание чл. 21, ал. 1, т. 6 от ЗМСМА, Общински съвет – Поморие дава съгласие финансовото осигуряване за изработване и монтаж на паметната табела на спортния обект да се извърши за сметка на действащия бюджет на Община Поморие за 2026 г.

3. Възлага на Кмета на Община Поморие да предприеме необходимите действия по изпълнение на настоящото решение.

Приложение: Предложение за текст на паметна плоча 







С уважение,
ИВАН АЛЕКСИЕВ
КМЕТ НА ОБЩИНА ПОМОРИЕ






Съгласувал: Росица Стоева,  директор на дирекция „ПНИАО”
Одобрил:  Антон Лалев, директор дирекция „Хуманитарни дейности“
Изготвил: Аделина Чолева , главен експерт „Младежки дейности и спорт”










Приложение към Предложението
ПРЕДЛОЖЕНИЕ ЗА ТЕКСТ ЗА ПАМЕТНАТА ТАБЕЛА
	СПОРТНА ПЛОЩАДКА
„ЩЕРИОН ВАСИЛЕВ – ЩЕРЦАТА“

Именувана с Решение № ...... / .......... 2026 г. на Общински съвет – Поморие
в памет на големия български треньор и спортен деец
ЩЕРИОН НЕДЕЛЧЕВ ВАСИЛЕВ
(Почетен гражданин на град Поморие)

С признателност от Община Поморие и гражданите на града!

